cyanic-selkie/wikianc huggingface dataset:
হালাল
হালাল উপার্জন
"ইবনু মাস্'উদ (রাঃ) হতে বর্ণিত। তিনি বলেন, রাসূলুল্লাহ (সা.) বলেছেন, হে লোক সকল! যে ব্যাপারে আমি তোমাদেরকে আদেশ করেছি তাছাড়া এমন কোন জিনিসই নেই যা তোমাদেরকে জান্নাতের নিকটবর্তী করবে এবং জাহান্নাম থেকে দূরে রাখবে। আর যা থেকে আমি তোমাদেরকে নিষেধ করেছি তাছাড়া এমন কোন জিনিসই নেই যা তোমাদেরকে জাহান্নাম থেকে দূরে রাখবে। রূহুল আমীন আরেক বর্ণনায় আছে রূহুল কুদুস (জিবরীল আলাইহিস সালাম) আমার অন্তরে এ কথাটি ঢেলে দিয়েছেন যে, কোন দেহ তার (নির্ধারিত) রিযক পরিপূর্ণভাবে ভোগ না করা পর্যন্ত মৃত্যুবরণ করবে না। সাবধান! তোমরা আল্লাহকে ভয় কর এবং ধনসম্পদ উপার্জনে উত্তম নীতি অবলম্বন কর। কাঙিক্ষত রিযক পৌছার বিলম্বতা যেন তোমাদেরকে আল্লাহর অবাধ্যতার খোঁজার পথে তা অন্বেষণে উদ্বুদ্ধ না করে। কেননা আল্লাহর কাছে যা নির্ধারিত রিযক আছে তা আল্লাহর আনুগত্য ছাড়া অর্জন করা যায় না। (আল্লামা বাগাবী’র “শারহুস্ সুন্নাহ্” এবং বায়হাক্বী’র শুআবূল ঈমান বর্ণনা করেছেন। তবে (وَإنَّ رُوحَ اوقُدُسِ) “আর নিশ্চয় রূহুল কুদুস (জিবরীল আলায়হিস সালাম)” এ বাক্যটি বায়হাক্বী বর্ণনা করেননি)"
- গ্রন্থঃ মিশকাতুল মাসাবীহ (মিশকাত) অধ্যায়ঃ পর্ব-২৬ঃ মন-গলানো উপদেশমালা (كتاب الرقَاق) হাদিস নম্বরঃ ৫৩০০, সহীহ: শুআবূল ঈমান ১০৩৭৬, সহীহ আত্ তারগীব ওয়াত্ তারহীব ১৭০০, সিলসিলাতুস সহীহাহ ২৮৬৬, মুসান্নাফ ইবনু আবী শায়বাহ্ ৩৪৩৩২, আল মুসতাদরাক লিল হাকিম ২১৩৬, শারহুস্ সুন্নাহ ৪১১১, ৪১১২। হাদিসের মানঃ সহিহ (Sahih)
"জাবির ইবনে আবদুল্লাহ (রাঃ) বর্ণিত। তিনি বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ হে লোকসকল! তোমরা আল্লাহকে ভয় করো এবং উত্তম পন্থায় জীবিকা অন্বেষণ করো। কেননা কোন ব্যক্তিই তার জন্য নির্দ্ধারিত রিযিক পূর্ণরূপে না পাওয়া পর্যন্ত মরবে না, যদিও তার রিযিক প্রাপ্তিতে কিছু বিলম্ব হয়। অতএব তোমরা আল্লাহকে ভয় করো এবং উত্তম পন্থায় জীবিকা অন্বেষণ করো, যা হালাল তাই গ্রহণ করো এবং যা হারাম তা বর্জন করো।
হালাল খাদ্য ও পানীয়
thumb|মাংসে হালাল মার্কা করা খাদ্যগুলো যেটি হালাল হতে পারে না (কুরআন অনুযায়ী):
কোনো হালাল উপলব্ধ না হলে অনুমতি
যখন হারাম খাবার খাওয়া ছাড়া বেঁচে থাকার সম্ভবনা নেই, তখন জীবিত থাকার জন্যে হালাল নয় এমন খাদ্য গ্রহণ করার অনুমতি আছে।
পর্নোগ্রাফিক ম্যাগাজিন
থাম্ব|জাপানের একটি দোকানে পর্ন পত্রিকা রাখা আছে, ২০০৯ সাল। পর্নোগ্রাফিক ম্যাগাজিন বা পর্ন পত্রিকা বা আদিরসাত্মক পত্রিকা, প্রাপ্তবয়স্কদের পত্রিকা হিসাবে পরিচিত, ম্যাগাজিনগুলি হ'ল সুস্পষ্ট যৌন প্রকৃতির বিষয়বস্তু লেখা থাকে। এই ধরনের প্রকাশনাগুলিতে আকর্ষণীয় নগ্ন চিত্র থাকতে পারে, যেমন সফটকোর পর্নোগ্রাফির ক্ষেত্রে এবং সাধারণত যৌন পর্নোগ্রাফির ক্ষেত্রে, হস্তমৈথুনের চিত্র, ওরাল বা পায়ূ সঙ্গম বা সহবাসের চিত্র থাকতে পারে।
এগুলি প্রাথমিকভাবে যৌন উত্তেজনা জাগ্রত করে এবং প্রায়শই হস্তমৈথুনে সহায়ক হিসাবে ব্যবহৃত হয়। সুপরিচিত প্রাপ্ত বয়স্ক ম্যাগাজিনগুলির মধ্যে রয়েছে প্লেবয়, পেন্টহাউস, প্লেগার্ল এবং হাসলার । অ্যাপল এর বন্ধ হওয়া নিউজস্ট্যান্ডের মতো সফ্টওয়্যার ম্যাগাজিনগুলির ডিজিটাল সংস্করণগুলি ডাউনলোড এবং প্রদর্শন করা যায়, তবে এরা অশ্লীল উপাদানের অনুমতি দেয় না। তবে পর্নোগ্রাফিক ম্যাগাজিনগুলির জন্য নির্দিষ্ট ডিজিটাল নিউজস্ট্যান্ড রয়েছে।
ইতিহাস
থাম্ব| ১৯৫৩ সালের ডিসেম্বরে প্রকাশিত [[প্লেবয়|প্লেবয়ের প্রথম সংখ্যা। |সংযোগ=Special:FilePath/Pb1253.jpg]] পর্নোগ্রাফিক ম্যাগাজিনগুলি ইরোটিক চিত্রের ইতিহাসের একটি অংশ মাত্র। এটি যৌনতার উপকরণগুলি প্রদর্শন এবং প্রচারের একটি প্লাটফর্ম।
ফ্রান্সে প্রথম এ রকম পত্রিকার উপস্থিতি দেখা যায়, যা ছিল নগ্ন বৈশিষ্ট্যযুক্ত (প্রায়শই, বার্লাসেক অভিনেত্রীদের মডেল হিসাবে ভাড়া করা হত) এবং কভারে এবং পুরো জুড়ে অর্ধ নগ্ন ছবি; এগুলিকে এখন সফটকোর হিসাবে আখ্যায়িত করা হয়, ঐ সময়ের জন্য এগুলি বেশ চমকপ্রদ ছিল। ব্রিটিশ পত্রিকা হেলথ এন্ড ইফিসিয়েন্সি (বর্তমানে"এইচ ও ই" নামে পরিচিত) প্রথম ১৯০০ সালে প্রকাশিত হয় এবং ১৯২০ সাল থেকে এরা নগ্নতা সম্পর্কে নিবন্ধ অন্তর্ভুক্ত করা শুরু করে। এইচ ও ই  প্রাথমিকভাবে সফট-পর্ণ বাজার তৈরী করে।
সমকামী পত্রিকা
সমকামী সম্প্রদায়ের জন্য পত্রিকা সমৃদ্ধ হয়েছিল, সর্বাধিক উল্লেখযোগ্য এবং প্রথমটি হ'ল ফিজিক পিকটোরিয়াল, ১৯৫১ সালে বব মাইজার কর্তৃক। এটি সাদা-কালো প্রকাশিত হয়েছিল এবং প্রায় ৫০ বছর ধরে প্রকাশিত হয়েছিল। ম্যাগাজিনটি প্রমিত সমকামী আইকন যেমন কাউবয়, গ্ল্যাডিয়েটার এবং সেইলরসদের ছবি ব্যবহার করত এবং চিত্রিত করার সাজসরঞ্জাম এবং পোশাক ব্যবহারে তাদের অভিনবত্ব ছিল।
উৎপাদন, বিতরণ এবং খুচরা
একটি সফল পত্রিকা উৎপাদন সুবিধা এবং বিতরণ, নেটওয়ার্কে উল্লেখযোগ্য বিনিয়োগ করে থাকে। তাদের গ্রাফিক ডিজাইনার থেকে শুরু করে টাইপসেটের মতো বড় মুদ্রণযন্ত্র এবং অসংখ্য বিশেষায়িত কর্মচারী প্রয়োজন। আজ একটি নতুন পত্রিকা স্টার্ট-আপ করতে প্রায় ২০ মিলিয়ন ডলার ব্যয় হতে পারে এবং ম্যাগাজিনগুলি পর্ন চলচ্চিত্রের তুলনায় উল্লেখযোগ্যভাবে ব্যয়বহুল এবং ইন্টারনেট পর্নোগ্রাফির চেয়ে ব্যয়বহুল।
সঞ্জয় ভট্টাচার্য
সঞ্জয় ভট্টাচার্য (संजय भट्टाचार्य; জন্ম: ১৯৬২, নয়াদিল্লিতে ) একজন ভারতীয় কূটনীতিক, যিনি তুরস্কে ভারতের রাষ্ট্রদূত ছিলেন। তিনি ২০১৫ থেকে ২০১৮ সাল পর্যন্ত মিশরে ভারতের রাষ্ট্রদূত ছিলেন। তিনি বর্তমানে কনস্যুলার, পাসপোর্ট, ভিসা এবং বিদেশী ভারতীয় বিষয়ক সচিব হিসাবে দায়িত্ব পালন করছেন।
সিনক্লেয়ার লুইস
থাম্ব|১৯৩৫ সালে স্ত্রী থম্পসন এবং ছেলের সাথে লুইস হ্যারি সিনক্লেয়ার লুইস (Harry Sinclair Lewis; জন্ম: ৭ ফেব্রুয়ারি, ১৮৮৫ - মৃত্যু: ১০ জানুয়ারি, ১৯৫১) মার্কিন যুক্তরাষ্ট্রে জন্মগ্রহণকারী বিখ্যাত ঔপন্যাসিক, ছোট গল্পকার এবং নাট্য রচয়িতা। তার প্রাকৃতিক লিখনশৈলী ও বিষয় নির্বাচনে স্বচ্ছতা পরবর্তীকালের লেখকদেরকে ব্যাপকভাবে প্রভাবান্বিত করেছিল। ১৯৩০ সালে তিনি সাহিত্যে নোবেল পুরস্কার লাভ করেন। তিনিই ছিলেন প্রথম মার্কিন লেখক যিনি এ পুরস্কারের লাভের সৌভাগ্য অর্জন করেন। তিনি সনাতনী ধাঁচের রোমান্টিকতায় ছেদ ঘটিয়েছেন। তার রচনায় আমেরিকার মধ্যবিত্ত সমাজের উদ্দেশ্যহীনতা ও একঘেয়েমির কথা বিবৃত হয়েছে। লেখাগুলোর অন্তঃর্দৃষ্টিতে আমেরিকান সমাজের সমালোচনা ও বুর্জোয়ানীতির কথা প্রবলভাবে তুলে ধরা হয়েছে। এরফলে আধুনিককালের মার্কিনী কর্মজীবি নারীদের শক্ত মানসিকতা ও চারিত্রিক বৈশিষ্ট্য ব্যাপকভাবে ফুটে উঠেছে।
প্রারম্ভিক জীবন
মার্কিন যুক্তরাষ্ট্রের মিনেসোটা অঙ্গরাজ্যের সাউক সেন্টার নামীয় গ্রামে জন্ম গ্রহণ করেন লুইস। শৈশবেই তিনি বই-পুস্তক পাঠ করতে ভালবাসতেন ও ব্যক্তিগত দিনপঞ্জিকা ব্যবহার করতেন। ফ্রেদ ও ক্লদ নামীয় তার দুই ভাই ছিল। বাবা ''এডউইন জে. লুইস পেশায় ছিলেন চিকিৎসক। ফলে তিনি তার তৃতীয় সন্তান লুইসের দিকে তেমন নজর দেবার মতো সময় পেতেন না। মা এমা কারমন লুইস ১৮৯১ সালে মৃত্যুবরণ করেন। ফলে পরের বছর বাবা পুনরায় ইসাবেল ওয়ার্নার'' নামীয় এক রমণীর পাণিগ্রহণ করেন। ইসাবেল ওয়ার্নারের সহযোগিতায় লুইস বড় হতে থাকেন। একাকী শৈশবকাল অতিক্রমণের সময়কালে লুইসের গড়ন ছিল বেশ লম্বা ও হালকা-পাতলা যা বন্ধু-বান্ধব এবং স্থানীয় মেয়েদের তেমন নজর আকর্ষণ করতে পারেনি। ১৩ বছর বয়সে বাড়ী থেকে বের হয়ে গেলেও ফিরে আসতে বাধ্য হন। স্পেন-আমেরিকার যুদ্ধে তিনি ড্রামার বয়ের দায়িত্ব পালন করতে চেয়েছিলেন।
সিনক্লেয়ার লু্ইস দুইবার বিয়ে করেন। কিন্তু উভয় বিয়েই বিচ্ছেদের আকার ধারণ করে। দ্বিতীয় বিয়েটি ছিল রাজনৈতিক লেখক ডরোথি থম্পসনের সাথে। তখন তিনি মাত্রারিক্ত মদ্যপানে অভ্যস্ত হয়ে পড়েন।
কর্মজীবন
লুইস ১৯০৭ সালে ইয়েল বিশ্ববিদ্যালয় থেকে স্নাতক ডিগ্রী অর্জন করেন। এরপর তিনি ১৯০৭ থেকে ১৯১৬ সাল পর্যন্ত অনেকগুলো সংবাদপত্রের প্রতিবেদক ছিলেন ও দ্য স্যাটারডে ইভনিং পোস্ট এবং কসমোপলিটন সাময়িকীর সাহিত্য বিষয়ক সম্পাদকের দায়িত্ব পালন করেন। তার প্রথম উপন্যাস আওয়ার মিস্টার রেন ১৯১৪ সালে প্রকাশিত হয়। এ রচনার মাধ্যমে তিনি ব্যাপকভাবে পাঠকের মনোযোগ আকর্ষণ ও নজর কাড়তে সক্ষম হন। পাশাপাশি বেশ সমালোচনার মুখোমুখি পড়েন তিনি। ১৯২০ সালে প্রকাশিত মেইন স্ট্রিট গ্রন্থে মধ্যবিত্ত সমাজের জীবনধারায় উদ্দেশ্যহীনতা, আবেগিক হতাশা, আধ্যাত্মিক ও বুদ্ধিবৃত্তি চর্চার অভাবের কথা তুলে ধরেন। এটি শুধুমাত্র উপন্যাসই ছিল না; পরবর্তীতে আমেরিকার বিভিন্ন অঙ্গরাজ্যের পাঠ্য-পুস্তকেও অন্তর্ভুক্ত হয়েছিল। এছাড়াও, ব্যাবিট (১৯২২), অ্যারোজস্মিথ (১৯২৫), এলমার গ্যান্ট্রি (১৯২৭), ডডসওর্থ (১৯২৯) তার অমূল্য রচনা হিসেবে স্বীকৃত।
সম্মাননা
১৯৩০ সালের পর তার সাহিত্যিক অবদান বৈশ্বিকভাবে স্বীকৃতি পেতে থাকে। তারপরও তিনি পুরস্কারের লোভ থেকে দূরে সরে থাকতেন। সাহিত্য চর্চায় অসামান্য অবদান রাখায় মার্কিন যুক্তরাষ্ট্রের ডাকবিভাগ থেকে প্রকাশিত সেরা আমেরিকান ধারাবাহিক শিরোনামে ডাকটিকেটে অন্তর্ভুক্ত হয়ে তিনি সম্মানিত হন।
আন্দালীব সাদানী
ডঃ আন্দালীব সাদানী (মার্চ ১, ১৯০৪-জুলাই ২৯, ১৯৬৯) ফার্সি ও উর্দু সাহিত্যের এক জন খ্যাতনামা কবি, গল্পকার, গবেষক এবং সমালোচক। তার প্রকৃত নাম ওয়াজাহাদ হোসেন। ১৯৪৫-১৯৬৯ পর্যন্ত তিনি ঢাকা বিশ্ববিদ্যালয়ে উর্দু ও ফার্সি বিভাগে অধ্যাপনা করেছেন। তিনি ১৯৬৯ সালের ২৯ জুলাই ঢাকায় মৃত্যুবরণ করেন।
প্রকাশিত গ্রন্থাবলি
আন্দালীব সাদানীর প্রকাশিত গ্রন্থের সংখ্যা প্রায় বারোটি।
সর্বশেষ গ্রন্থের জন্য তিনি ১৯৬৮ সালে দাউদ পুরস্কার লাভ করেন।
রহনপুর মহিলা কলেজ
রহনপুর মহিলা কলেজ চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
ইতিহাস
রহনপুর মহিলা কলেজ ১৯৯৪ সালে প্রতিষ্ঠিত।
শবনম মৌসি
শবনম "মৌসি" বানু একজন ভারতীয় রাজনীতিবিদ ও এলজিবিটি সমাজকর্মী। তিনি ভারতের বিধানসভার প্রথম ট্রান্সজেন্ডার বা রূপান্তরলৈঙ্গিক সদস্য। ২০০০ সালের উপ নির্বাচনে তিনি নির্দলীয় প্রার্থী হিসাবে সোহাগপুর বিধানসভা আসন  থেকে মধ্য প্রদেশ বিধানসভার সদস্য নির্বাচিত হয়েছিলেন। ২০০৩ সাল পর্যন্ত তিনি এইপদে নির্বাচিত ছিলেন। উল্লেখ্য ১৯৯৪ সালে ভারতে হিজড়াদের ভোটাধিকার দেওয়া হয়েছিল। তাঁকে সাধারণত মৌসি" বলে সম্বোধন করা হয়, যা একটি হিন্দি বিশেষ্য শব্দ এবং বাংলা শব্দ মাসি বা খালার সমার্থক।
প্রাথমিক জীবন
তিনি দৃশ্যত আন্তঃলিঙ্গ বা ইন্টারসেক্স রূপে জন্মগ্রহণ করেছিলেন এবং তাঁকে একটি পুরুষবাচক নাম দেওয়া হয়েছিল। তাঁর বাবা ছিলেন ব্রাহ্মণ বর্ণের একজন পুলিশ সুপার, ফলে তিনি নিজের সামাজিক ভাবমূর্তি রক্ষার জন্য জন্মের পরপরই তাঁকে ত্যাগ করেছিলেন।
তিনি মাত্র দু'বছর প্রাথমিক বিদ্যালয়ে পড়াশোনা করেছিলেন, তবে বিভিন্ন জায়গায় ভ্রমণসূত্রে তিনি ১২ টির মতো ভাষা শিখেছেন।
রাজনৈতিক জীবন
শবনম মৌসি মধ্য প্রদেশ রাজ্যের শাহডোল-অনুপপুর জেলার সোহাগপুর আসন থেকে নির্বাচিত হয়েছিলেন। বিধানসভার সদস্য হিসাবে তাঁর বিষয়সূচি ছিল যুদ্ধ, দুর্নীতি, বেকারত্ব, দারিদ্র্য ও ক্ষুধা। সেইসাথে রূপান্তরিত লিঙ্গ, খোজা, বেশান্তর ও হিজড়াদের প্রতি বৈষম্যের বিরুদ্ধে প্রতিবাদ এবং এইচআইভি/এইডস সম্পর্কে সচেতনতা ও বক্তব্য উত্থাপনও অন্তর্ভুক্ত ছিল।
জিতি জিতায়ি পলিটিক্স (জেজেপি)
২০০৩ সালে, মধ্য প্রদেশের হিজড়ারা "জিতি জিতায়ি পলিটিক্স" (জেজেপি) নামে একটি নিজস্ব রাজনৈতিক দল প্রতিষ্ঠা করেছিল, যার আক্ষরিক অর্থ 'ইতিমধ্যে জিতে থাকা রাজনৈতিক দল'। মূলধারা থেকে রাজনৈতিক পার্থক্যের রূপরেখার জন্য দলটি আট পৃষ্ঠার ইশতেহার প্রকাশ করেছিল।
জনপ্রিয় সংস্কৃতিতে
যদিও তিনি এখন আর সরকারি দফতরে নেই, তবে ভারতের এনজিও এবং লিঙ্গকর্মীদের সাথে এইডস/এইচআইভি বিষয়ক প্রচারণায় সক্রিয়ভাবে অংশ নিচ্ছেন।
বিবেক
Vincent Willem van Gogh 022.jpg,১৮৯০ [ক্রোলার-মুলার যাদুঘর।  দ্য গুড সামারিটান  (ডেলাক্রিক্সের পরে)।]] বিবেক একটি জ্ঞানীয় প্রক্রিয়া যা কোনও ব্যক্তির নৈতিক দর্শন বা মান পদ্ধতির উপর ভিত্তি করে আবেগ এবং যুক্তিযুক্ত অনুসঙ্গ প্রকাশ করে। সহানুভূতিশীল কেন্দ্রীয় স্নায়ুতন্ত্রের প্রতিক্রিয়া হিসাবে তাত্ক্ষণিক সংজ্ঞাবহ ধারণাগুলি এবং প্রতিক্রিয়াশীল প্রতিক্রিয়াগুলির উপর ভিত্তি করে বিবেক আবেগ বা চিন্তার বিপরীতে দাঁড়িয়ে আছে। সাধারণ পরিভাষায়, যখন কোনও ব্যক্তি এমন একটি কাজ করে যা তাদের নৈতিক মূল্যবোধের সাথে দ্বন্দ্ব ঘটায়, তখন বিবেক প্রায়শই অনুশোচনার অনুভূতির দিকে পরিচালিত করে বলে বলা হয়। মনোবিজ্ঞানের অনুশীলন এবং অধ্যয়ন উভয়ক্ষেত্রেই সাংস্কৃতিক আপেক্ষিকতা পরীক্ষায়, একজন ব্যক্তির নৈতিক মূল্যবোধ এবং নৈতিক দর্শনের পারিবারিক, সামাজিক, সাংস্কৃতিক এবং ঐতিহাসিক ব্যাখ্যার সাথে তাদের অনৈক্য বিবেচনায় নেওয়া হয়। বিবেক কোন কাজের আগে নৈতিক বিচারকে কতটা অবহিত করে এবং এই ধরনের নৈতিক বিচার যুক্তির উপর ভিত্তি করে হয় বা হওয়া উচিত কিনা, তা নিয়ে মধ্যযুগের শেষের পর ও আধুনিক ইতিহাসের বিভিন্ন সময় বিতর্কের জন্ম হয়েছে।
বেঙ্গল রেপার্টরি
বেঙ্গল রেপার্টরি ভারতের পশ্চিমবঙ্গের একটি নাট্যদল। পশ্চিমবঙ্গ রাজ্যের হাওড়ায় এই গোষ্ঠীর সদর দফতর রয়েছে। থিয়েটার গ্রুপটি তাঁদের ডেস্টিনেশন থিয়েটার নাট্যোৎসব 'নাট্যধারা'-র জন্য বিখ্যাত।
নাট্যধারা
বেঙ্গল রেপার্টরি প্রথম নাট্যদল যারা পশ্চিমবঙ্গে তথা ভারতে ‘ডেস্টিনেশন থিয়েটার ফেস্টিভ্যাল’ নিয়ে কাজ প্রথম কাজ করেছেন। তরুণ প্রজন্মের যে সমস্ত নাট্য পরিচালকেরা ধ্রুপদী এবং পুরাণ নির্ভর কথন ও ঘরানার নাটকের ওপর কাজ করছেন তাঁদের কাজ দর্শকের সামনে নিয়ে আসার উদ্দেশে এই নাটকের উৎসব।
গ্রেগরি হেমিংওয়ে
গ্রেগরি হ্যানকক হেমিংওয়ে (Gregory Hancock Hemingway; ১২ নভেম্বর ১৯৩১ - ১ অক্টোবর ২০০১) ছিলেন একজন মার্কিন চিকিৎসক ও স্মৃতিকথাকার। তিনি কথাসাহিত্যিক আর্নেস্ট হেমিংওয়ের তৃতীয় ও সর্বকনিষ্ঠ সন্তান এবং তিনি তার পিতার সাথে তার কাটানো সময় নিয়ে একটি স্মৃতিকথা রচনা করেন। তিনি পরবর্তীকালে লিঙ্গ পরিবর্তন সম্পর্কিত সমস্যায় ভুগেন এবং নিজেকে গ্লোরিয়া হেমিংওয়ে হিসেবে পরিচয় দিতেন।
জীবনী
গ্রেগরি হেমিংওয়ে ১৯৩১ সালের ১২ই নভেম্বর মিজুরির কানসাস সিটিতে জন্মগ্রহণ করেন। তিনি কথাসাহিত্যিক আর্নেস্ট হেমিংওয়ে ও তার দ্বিতীয় স্ত্রী পলিন ফাইফারের দ্বিতীয় সন্তান। বাল্যকালে তাকে জিজি বা গিগ নামে ডাকা হত। যৌবনে তিনি তাকে গ্রেগ নামে ডাকতে পছন্দ করতেন। তিনি কানেটিকাটের ক্যাথলিক প্রাক-প্রাথমিক স্কুল ক্যান্টারবারি স্কুলে পড়াশোনা করেন এবং ১৯৪৯ সালে সেখান থেকে পাস করেন। তিনি অ্যানাপোলিসের সেন্ট জন্‌স কলেজ থেকে এক বছর পর ঝরে পড়েন এবং ১৯৫১ সালে ক্যালিফোর্নিয়া যাওয়ার পূর্বে তিনি কিছু সময় এয়ারক্রাফট মেকানিক হিসেবে কাজ করেন।
সোডিয়াম ক্লোরাইড
সোডিয়াম ক্লোরাইড (ইংরেজি: Sodium Chloride) একটি রাসায়নিক পদার্থ যা সাধারণ লবণ, টেবিল লবণ হিসেবেও পরিচিত। এর রাসায়নিক সংকেত হলো NaCl । সোডিয়াম ক্লোরাইড সাগরের নোনা স্বাদের জন্য সর্বাপেক্ষা দায়ী। খাবার লবণের বা টেবিল লবণের প্রধান উপকরণ হিসেবে, এইটি একটি স্বাদবর্ধক এবং খাবার সংরক্ষক হিসেবে সাধারণভাবে ব্যবহার করা হয়।
ব্যবহার
সোডিয়াম ক্লোরাইড বা খাদ্য লবণের ঘরোয়া ব্যবহারের পাশাপাশি প্রতি বছর উৎপাদনের প্রায় ২৫০০ লক্ষ টন ব্যবহার (২০০৮সালের তথ্য) হয় বিভিন্ন রাসায়নিক তৈরিতে এবং বরফ যাতে না জমতে পারে বা বরফ সরাতে ব্যবহার হয়।
রাসায়নিক উৎপাদন
প্রত্যক্ষ বা পরোক্ষভাবে বহু রাসায়নিকের উৎপাদনে সোডিয়াম ক্লোরাইড ব্যবহৃত হয়। সারা বিশ্বে লবণের বেশিরভাগ উৎপাদনই ঐসব ক্ষেত্রে ব্যবহার হয়।
ক্লোর-অ্যালকালি শিল্পে
ক্লোর- অ্যালকালি শিল্প হলো, যে সব শিল্পে ক্লোরিন এবং ক্ষার (অ্যালকালি) উৎপাদন করা হয়। ক্লোর- অ্যালকালি শিল্পে ক্লোরিন এবং সোডিয়াম হাইড্রক্সাইড উৎপাদনে প্রধান কাঁচামাল হিসাবে সোডিয়াম ক্লোরাইড ব্যবহার করা হয়। এক্ষেত্রে সোডিয়াম ক্লোরাইডের জলীয় দ্রবণে তড়িৎ বিশ্লেষণ করা হয়। রাসায়নিক সমীকরণটি নিম্নরূপ:
2 NaCl + 2 H2O → Cl2 + H2 + 2 NaOH
উৎপাদন
লবণ উৎপাদন হয় লবণ হ্রদ অথবা সমুদ্রের জল এর বাষ্পীভনের মাধ্যমে। রান্না করতে লবণের পরিচিত ব্যবহার ছাড়াও, লবণ ব্যবহার হয় সাবান উৎপাদন, ডিটার্জেন্টে, বস্ত্রশিল্প এবং মণ্ড এবং কাগজ উৎ‍পাদন করতে।লবণ অনেক জীবাণু ধ্বংসের জন্য উপকারি।
জৈবিক ব্যবহার
অনেক জীবাণু লবণাক্ত পরিবেশে টিকে থাকতে পারে না। তাই ক্ষত জীবাণুমুক্ত করতেও লবণ ব্যবহার করা হয়।তরকারি সুস্বাদু করার জন্য লবণ ব্যবহার করা হয়।
মোস্তফা মোহসীন মন্টু
মোস্তফা মোহসীন মন্টু একজন বাংলাদেশি রাজনীতিবিদ ও সাবেক সংসদ সদস্য। তিনি বর্তমানে গণফোরামের সাধারণ সম্পাদক হিসেবে দায়িত্ব পালন করছেন।
প্রারম্ভিক জীবন
মোস্তফা মোহসীন মন্টু ১৯৪৫ সালের ১ ফেব্রুয়ারি ঢাকায় জন্মগ্রহণ করেন। তার পিতার নাম মীর জাহান ও মাতার নাম রাহেলা খাতুন।
রাজনৈতিক জীবন
মোস্তফা মোহসীন মন্টু ছাত্রজীবন থেকে আওয়ামী লীগের রাজনীতিতে যুক্ত ছিলেন। পরবর্তীতে তিনি যুবলীগের চেয়ারম্যান নির্বাচিত হন। তিনি ঢাকা জেলা আওয়ামী লীগের সাধারণ সম্পাদক হিসেবেও দায়িত্ব পালন করেন। ১৯৯২ সালে তিনি আওয়ামী লীগ থেকে বহিস্কৃত হন এবং কামাল হোসেনের নেতৃত্বাধীন গণফোরামে যোগ দেন। ২০০৯ সালে তিনি গণফোরামের সাধারণ সম্পাদক নির্বাচিত হন।
১৯৮৬ সালে তৃতীয় জাতীয় সংসদ নির্বাচনে মন্টু আওয়ামী লীগের প্রার্থী হিসেবে ঢাকা-৩ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে তিনি আওয়ামী লীগের প্রার্থী হিসেবে ঢাকা-৩ আসনে নির্বাচন করে ৬৬,২২০ ভোট পেয়ে বিএনপির প্রার্থী আমানউল্লাহ আমানের কাছে পরাজিত হন। ২০১৮ সালে একাদশ জাতীয় সংসদ নির্বাচনে তিনি ঢাকা-২ ও ঢাকা-৩ আসন থেকে গণফোরামের প্রার্থী হিসেবে ‘উদীয়মান সূর্য’ প্রতীকে এবং ঢাকা-৭ আসন থেকে জাতীয় ঐক্যফ্রন্টের প্রার্থী হিসেবে ‘ধানের শীষ’ প্রতীকে নির্বাচন করে পরাজিত হন।
মেক্সিকোর ইতিহাস
মেক্সিকান যুক্তরাষ্ট্র বা সাধারণ নামে মেক্সিকো, উত্তর আমেরিকার একটি যুক্তরাষ্ট্রীয় সাংবিধানিক প্রজাতন্ত্র। এই দেশের উত্তর সীমান্তে অবস্থিত মার্কিন যুক্তরাষ্ট্র, দক্ষিণ ও পশ্চিমে প্রশান্ত মহাসাগর, দক্ষিণ-পূর্বে গুয়াতেমালা, বেলিজ ও ক্যারিবিয়ান সাগর এবং পূর্বে মেক্সিকো উপসাগর অবস্থিত। প্রায় দুই মিলিয়ন বর্গ কিলোমিটারজুড়ে অবস্থিত মেক্সিকো আয়তনের বিচারে দুই আমেরিকার পঞ্চম বৃহত্তম রাষ্ট্র তথা বিশ্বের চতুর্দশ বৃহত্তম স্বাধীন রাষ্ট্র। দেশের জনসংখ্যা প্রায় ১১১ মিলিয়ন, জনসংখ্যার বিচারে মেক্সিকো বিশ্বের একাদশ জনবহুল রাষ্ট্র।
প্রাককলম্বিয়ান মধ্য আমেরিকায় ইউরোপীয়দের আগমনের পূর্বেই ওলমেক, তোলতেক, তিওতিহুয়াকান, মায়া ও আজটেক সভ্যতার মতো একাধিক উন্নত সভ্যতা বিকাশ লাভ করেছিল। ১৫২১ সালে স্পেন নিউ স্পেন প্রতিষ্ঠা করে। এই দেশটিই পরে মেক্সিকো উপনিবেশে পরিণত হয়। ১৮২১ সালে এক স্বাধীনতা যুদ্ধের মাধ্যমে মেক্সিকো স্বাধীনতা অর্জন করে। মেক্সিকোর স্বাধীনতা-উত্তর পর্যায় ছিল অর্থনৈতিক অস্থিরতা, অঞ্চল হস্তচ্যুত হওয়া, গৃহযুদ্ধ এবং বৈদেশিক হস্তক্ষেপ, দুটি সাম্রাজ্য ও দুটি দীর্ঘ আভ্যন্তরীণ একনায়কতন্ত্রের ইতিহাস। সর্বশেষ একনায়কতান্ত্রিক শাসনের শেষে ১৯১০ সালে সংঘটিত হয় মেক্সিকান বিপ্লব। এই বিপ্লবের ফলে ১৯১৭ সালের সংবিধান এবং দেশের বর্তমান রাজনৈতিক ব্যবস্থার উত্থান হয়। একটি আঞ্চলিক শক্তি এবং ১৯৯৪ সাল থেকে অর্গ্যানাইজেশন ফর ইকোনমিক কো-অপারেশন অ্যান্ড ডেভেলপমেন্ট (ওইসিডি)-এর একমাত্র লাতিন আমেরিকান দেশ মেক্সিকো উচ্চ মধ্য-আয়ের দেশ হিসেবে দঢ়ভাবে প্রতিষ্ঠিত। মেক্সিকোকে সদ্য শিল্পায়িত দেশ হিসেবেও অভিহিত করা হয়। জিডিপির বিচারে মেক্সিকো বিশ্বের একাদশ বৃহত্তম অর্থব্যবস্থা। এ ছাড়াও আন্তর্জাতিক অর্থ তহবিলের হিসেবে মাথাপিছু জিডিপির বিচারে লাতিন আমেরিকার বৃহত্তম রাষ্ট্র। দেশের অর্থব্যবস্থা মেক্সিকোর নর্থ আমেরিকান ফ্রি ট্রেড অ্যাগ্রিমেন্ট (নাফটা) সহযোগীদের সঙ্গে ওতপ্রোতভাবে জড়িত। বর্তমানে মেক্সিকো বিশ্বের এক উত্থানশীল শক্তি হওয়া সত্ত্বেও অসম আয়বণ্টন ও ড্রাগ-সংক্রান্ত হিংসার ঘটনা দেশের অন্যতম প্রধান সমস্যা বলে বিবেচিত হয়। এটি ল্যাটিন আমেরিকার সবচেয়ে উত্তরে ও সবচেয়ে পশ্চিমে অবস্থিত দেশ, এবং পৃথিবীর বৃহত্তম স্পেনীয় ভাষাভাষী রাষ্ট্র। দেশটির সরকারি নাম মেক্সিকান যুক্তরাষ্ট্র। মেক্সিকোর অধিবাসীরা দেশটিকে অনেক সময়  মেক্সিকান প্রজাতন্ত্র, এই নামটি সরকারিভাবে স্বীকৃত নয়।
মেক্সিকোর সরকারব্যবস্থা মার্কিন যুক্তরাষ্ট্রের মতোই তিনটি শাখায় বিভক্ত–নির্বাহী, আইন প্রণয়নকারী এবং বিচার। কিন্তু মেক্সিকোতে নির্বাহী শাখাটি অপর দুইটি শাখার উপর অনেক বেশি আধিপত্য বিস্তার করে। ফলে মেক্সিকোর রাষ্ট্রপতি দেশের রাজনৈতিক ব্যবস্থা অনেকাংশেই নিয়ন্ত্রণ করেন। বিংশ শতাব্দীর অধিকাংশ সময় ধরে একটি মাত্র রাজনৈতিক দল ইনস্টিটিউশনাল রেভ্যুলিউশনারি পার্টি ক্ষমতা দখল করে রেখেছিল। ২০০০ সালে এসে প্রথমবারের মতো এর প্রার্থী রাষ্ট্রপতি নির্বাচনে পরাজিত হয়। সেইবার ন্যাশনাল অ্যাকশন পার্টির বিসেন্তে ফক্স জয়লাভ করেন।
ওয়ার্ডপ্রেস.কম
ওয়ার্ডপ্রেস.কম (WordPress.com) অটোম্যাটেকি মালিকানাধীন এবং ওপেনসোর্স ওয়ার্ডপ্রেস সফ্টওয়্যার কর্তৃক পরিচালিত একটি ব্লগ ওয়েব হোস্টিং সেবা প্রদানকারী প্রতিষ্ঠান। এটি নিবন্ধিত ব্যবহারকারীদের ফ্রি ব্লগ হোস্টিং প্রদান করে থাকে এবং আর্থিক সমর্থন প্রদানের মধ্য দিয়ে হালনাগাদের মাধ্যমে "ভিআইপি" পরিষেবা এবং বিজ্ঞাপন সেবাও প্রদান করে থাকে।
অভিনব মুকুন্দ
অভিনব মুকুন্দ (அபினவ் முகுந்த்; ; জন্ম: ৬ জানুয়ারি ১৯৯০) একজন ভারতীয় ক্রিকেটার; যিনি ভারত এ এবং তামিল নাড়ুর হয়ে খেলে থাকেন। তিনি ভারতের হয়ে এখনও পর্যন্ত ৫টি টেস্ট ম্যাচ খেলেছেন (সবগুলি ২০১১ সালে)। তিনি তামিল নাড়ু অধিনায়ক এবং বিভিন্ন সময়ে অতিরিক্ত অধিনায়ক হিসেবে ইন্ডিয়া এ দলের হয়ে নেতৃত্ব দিয়ে থাকেন। তিনি আইপিএলে চেন্নাই সুপার কিংস এবং রয়্যাল চ্যালেঞ্জার্স ব্যাঙ্গালোর সদস্য ছিলেন।
খেলোয়াড়ী জীবন
তিনি ভারত অনূর্ধ্ব-১৯ ক্রিকেট দলের মালয়েশিয়া সফরের জন্য মনোনীত হন; যেখানে তিনি ২টি ম্যাচ খেলার সুযোগ পান। মহারাষ্ট্র বিরুদ্ধে প্রথম শ্রেণীর ক্রিকেটে তার ব্যক্তিগত সর্বোচ্চ রান ৩০০* করেন। উক্ত খেলায় অভিনব এবং মুরালি বিজয় প্রথম উইকেটে ৪৬২ রান করেন। তিনি ২০১১ সালে ওয়েস্ট ইন্ডিজ সফর এবং পরবর্তীতে ইংল্যান্ড সফরে জন্য ভারতীয় টেস্ট দলের জন্য মনোনীত হন।
নেপটিস ক্লিনিয়া
সুলিড সেলার(বৈজ্ঞানিক নাম: Neptis clinia (Moore)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।
আকার
সুলিড সেলার এর প্রসারিত অবস্থায় ডানার আকার ৪৫-৬০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত সুলিড সেলার এর উপপ্রজাতি হল-
বিস্তার
এই প্রজাতি ভারত এর সিকিম থেকে অরুনাচল প্রদেশ, নেপাল, ভূটান, বাংলাদেশ এবং মায়ানমার এর বিভিন্ন অঞ্চলে দেখা যায়।
বর্ণনা
ডানার উপরিতল কালচে বাদামী বর্নের। সাদা দাগ ছোপ এবং বন্ধনি সরু এবং ময়লাটে সাদা বর্নের। সামনের ডানার সেল এর অন্তর্ভুক্ত সাদা দাগ এবং সেল বহিস্থ তিনকোনা এবং বহিপ্রান্ত সূঁচালো ছোপ সংযুক্ত নয়। সাবটার্মিনাল ছোপ সারির উপরের দিকের ছোপগুলি ভিতরের দিকে বাঁকানো নয়। পিছনের ডানার ডিসকাল বন্ধনীটি সরু এবং ৩ ও ৪ নং শিরা দ্বারা খন্ডিত। উক্ত বন্ধনীটি ৩ নং শিরামধ্যের বেস অথবা গোড়া অবধি প্রবিস্ট নয়।
ডানার নিম্নতল লালচে বাদামী ও দাগ-ছোপ এবং বন্ধনী কালচে সাদা বর্নের। দাগ-ছোপ বন্ধনীর উপরিতলেরি অনুরূপ তবে ইষদ অস্পষ্ট। সামনের ডানার সেলস্থ দাগটি ও সেল বহিস্থ তেকোনা সূঁচালো ছোপটি নিচের অংশে সংলগ্ন অথবা সংযুক্ত।
এই প্রজাতির ৪টি উপ-প্রজাতি বর্তমান। দক্ষিন ভারতীয় উপ-প্রজাতি Neptis clinia kallaura এর ডানার উপরিতলের ডিসকাল বন্ধনীটি চওড়া এবং পরিচ্ছন্ন সাদা এবং সামনের ডানার উপরিতলের ২ ও ৩ নং শিরামধ্যের ডিসকাল ছোপগুলি বহিপ্রান্তে গোলাকৃতি। উত্তর ভারতীয় উপ-প্রজাতি Neptis clinia susruta এর সামনের ডানার উপরিতলের ডিসকাল বন্ধনী অংশটুকু অপ্রিচ্ছন্ন সাদা এবং ২ ও ৩ নং শিরামধ্যস্থ ডিসকাল ছোপদুটির বহিপ্রান্ত চারকোনা। এই প্রজাতির পুরুষ প্রকার স্ত্রী অপেক্ষা আকারে ছোট।
আফগানিস্তান গণতান্ত্রিক প্রজাতন্ত্র
আফগানিস্তান গণতান্ত্রিক প্রজাতন্ত্র (, Jumhūri-ye Dimukrātī-ye Afghānistān; دافغانستان دمکراتی جمهوریت, Dǝ Afġānistān Dimukratī Jumhūriyat) ছিল ১৯৭৮ থেকে ১৯৯২ সাল পর্যন্ত বিদ্যমান একটি রাষ্ট্র। ১৯৮৭ সালে রাষ্ট্রের নাম বদলে আফগানিস্তান প্রজাতন্ত্র রাখা হয়। এই সময় আফগানিস্তান পিপলস ডেমোক্রেটিক পার্টি (পিডিপিএ) শাসন করেছে। সাওর বিপ্লবের মাধ্যমে এই দল ক্ষমতায় আসে। এই বিপ্লবে মুহাম্মদ দাউদ খানের সরকার উৎখাত হয়। দাউদের পর নূর মুহাম্মদ তারাকি রাষ্ট্র ও সরকার প্রধান হন। তারাকি ও হাফিজউল্লাহ আমিন তাদের শাসনামলে বেশ কিছু সংস্কার করেছেন। এর মধ্যে রয়েছে নারী অধিকার, শিক্ষা ও ভূমি সংস্কার। তবে ক্ষমতা গ্রহণের পর শীঘ্রই তারাকি ও আমিনের নেতৃত্বাধীন খালকপন্থি এবং বাবরাক কারমালের নেতৃত্বাধীন পারচামপন্থিদের মধ্যে ক্ষমতার দ্বন্দ্ব্ব শুরু হয়। খালকপন্থিরা এতে জয়ী হয় পারচামপন্থিরা দল থেকে বহিষ্কৃত হয়। অধিকাংশ উল্লেখযোগ্য পারচাম নেতারা সোভিয়েত ইউনিয়ন এবং পূর্বাঞ্চলীয় ব্লকে পালিয়ে যান।
খালক-পারচাম দ্বন্দ্ব্বের পর খালকপন্থিদের অভ্যন্তরে তারাকি ও আমিনের মধ্যে ক্ষমতার দ্বন্দ্ব্ব শুরু হয়। আমিন এই দ্বন্দ্ব্বে জয়ী হন এবং তার নির্দেশে তারাকিকে হত্যা করা হয়। সংস্কারের ফলে দেশে অজনপ্রিয় ছিলেন। সোভিয়েত ইউনিয়নেও তিনি জনপ্রিয় হননি। ১৯৭৯ সালের ডিসেম্বরে আফগান সরকারের সমর্থনে সোভিয়েত ইউনিয়ন হস্তক্ষেপ করে। ২৭ ডিসেম্বর সোভিয়েত সামরিক বাহিনীর হাতে আমিন নিহত হন। এরপর কারমাল আফগানিস্তানের নতুন নেতা হন। কারমাল ১৯৭৯ থেকে ১৯৮৬ সাল পর্যন্ত ক্ষমতায় ছিলেন। তার শাসনামল সোভিয়েত-আফগান যুদ্ধের জন্য পরিচিত। যুদ্ধের ফলে ব্যাপক সংখ্যক বেসামরিক নাগরিক হতাহত হয়। কয়েক লক্ষ উদ্বাস্তু এসময় পাকিস্তান ও ইরানে পালিয়ে যায়। ১৯৮০ সালের এপ্রিল একটি সংবিধান প্রণীত হয় এবং সমর্থন মজবুত করার জন্য দলের বাইরে থেকে সরকারে অংশগ্রহণের সুযোগ দেয়া হয়। কারমালের কার্যক্রমের মাধ্যমে দেশে শান্তি আনয়ন করা যায়নি। ১৯৮৬ সালে মুহাম্মদ নজিবউল্লাহ দলের মহাসচিব হিসেবে কারমালের উত্তরসুরি হন।
নজিবউল্লাহ বিরোধীদের সাথে সমঝোতা চেষ্টা করেন। ১৯৮৭ সালে একটি নতুন সংবিধান প্রণয়ন করা হয়। ১৯৮৮ সালে আইনসভার নির্বাচন অনুষ্ঠিত হয়। মুজাহিদিনরা এই নির্বাচন বয়কট করে। আফগানিস্তান থেকে সোভিয়েতরা চলে যাওয়ার পর সরকার ক্রমবর্ধমান প্রতিরোধের সম্মুখীন হয়। ১৯৯০ সালে আফগান রাজনীতিতে আরো পরিবর্তন আসে। এসময় প্রণীত সংবিধানে আফগানিস্তানকে ইসলামি প্রজাতন্ত্র হিসেবে ঘোষণা করা হয়। পিপলস ডেমোক্রেটিক পার্টিকে ওয়াতান পার্টিতে রূপান্তর করা হয়। সামরিক ক্ষেত্রে সরকার সশস্ত্র বিরোধীদের লড়াইয়ে পরাজিত করতে সক্ষম হয়। তবে সামরিক বিরোধীপক্ষ, অভ্যন্তরীণ বিবাদ,  ১৯৯০ সালে খালকপন্থিদের ব্যর্থ অভ্যুত্থান চেষ্টা এবং সোভিয়েত ইউনিয়নের বিলুপ্তির ফলে ১৯৯২ সালের এপ্রিলে নজিবউল্লাহর সরকারের পতন হয়।
সাওর বিপ্লব এবং তারাকি: ১৯৭৮–১৯৭৯
মুহাম্মদ দাউদ খান ১৯৭৩ থেকে ১৯৭৮ সাল পর্যন্ত আফগানিস্তানের রাষ্ট্রপতি ছিলেন। ১৯৭৮ সালে সংঘটিত সাওর বিপ্লবের ফলে তিনি ক্ষমতাচ্যুত হুন। খালক গ্রুপের হাফিজউল্লাহ আমিন ছিলেন অভ্যুত্থানের প্রধান পরিকল্পনাকারী। খালকপন্থিদের প্রধান নূর মুহাম্মদ তারাকি বিপ্লবী কাউন্সিলের প্রেসিডিয়ামের চেয়ারম্যান ও মন্ত্রীপরিষদের চেয়ারম্যান হন। পাশাপাশি তিনি পিডিপিএর কেন্দ্রীয় কমিটির মহাসচিবের পদেও বহাল থাকেন। তার অধীনে পারচামপন্থি বাবরাক কারমাল বিপ্লবী কাউন্সিলের ডেপুটি চেয়ারম্যান ও মন্ত্রীপরিষদের ডেপুটি চেয়ারম্যান, আমিন মন্ত্রীপরিষদের ডেপুটি চেয়ারম্যান ও পররাষ্ট্রমন্ত্রী এবং মুহাম্মদ আসলাম ওয়াতানজার মন্ত্রীপরিষদের ডেপুটি চেয়ারম্যান হিসেবে ছিলেন। কারমাল, আমিন ও ওয়াতানজারকে মন্ত্রীপরিষদের ডেপুটি চেয়ারম্যান হিসেবে নিয়োগ দেয়ার এই সিদ্ধান্ত অস্থিতিশীল হিসেবে দেখা দেয়। এর ফলে সরকারের ভেতরে তিনটি পৃথক সরকার প্রতিষ্ঠিত করে। খালকপন্থিদেরকে আমিনের নিকট, পারচামপন্থিদেরকে কারমালের নিকট এবং সামরিক অফিসারদেরকে (তারা পারচামপন্থি ছিলেন) ওয়াতানজারের নিকট জবাবদিহি করতে হত।
খালকপন্থিরা বিপ্লবে অংশগ্রহণকারী সামরিক অফিসারদেরকে দলের কেন্দ্রীয় কমিটির সদস্যপদ দিতে চাইলে প্রথম দ্বন্দ্ব্ব সৃষ্টি হয়। আমিন প্রথমে এই পদক্ষেপের বিরোধী হলেও মত পরিবর্তন করে সমর্থন দেন। দলের পলিটব্যুরো সামরিক অফিসারদের দলের সদস্যপদ প্রদানের ব্যাপারে সম্মতি দিয়ে ভোট দেয়। বিজয়ী খালকপন্থিরা পারচামপন্থিদের সুযোগসন্ধানি হিসেবে চিহ্নিত করে, তাদের দাবি ছিল যে পারচামপন্থিরা বিপ্লবে প্রকৃতপক্ষে অংশগ্রহণ করেনি। তারাকির মতে পারচাম শব্দটি বিচ্ছিন্নতাবাদের সমার্থক যা পরিস্থিতি পারচামপন্থিদের জন্য আরো খারাপ করে তোলে। বিপ্লবের তিনমাস পর ২৭ জুন আমিন কেন্দ্রীয় কমিটির বৈঠকে পারচামপন্থিদের পরাস্ত করেন। এই বৈঠকে সিদ্ধান্ত হয় যে খালকপন্থিরা নীতি প্রণয়ন ও গ্রহণ করার অধিকার পাবে। ফলে পারচামপন্থিরা অক্ষম হয়ে পড়ে। কারমাল নির্বাসিত হন। পরে পারচামপন্থিরা একটি অভ্যুত্থান পরিকল্পনা করে। কারমাল এতে নেতৃত্বে দিয়েছিলেন। কিন্তু খালকপন্থি নেতারা পরিকল্পনা জেনে যান। এর ফলে পারচামপন্থিদের উপর দমন শুরু হয়। পারচামপন্থি রাষ্ট্রদূতদের ডাকা হলেও অল্প কয়েকজন ফিরে আসে। কারমাল ও মুহাম্মদ নজিবউল্লাহ তাদের অবস্থানরত দেশেই থেকে যান।
তারাকির শাসনামলে ভূমি সংস্কার করা হয়। এই পদক্ষেপ অজনপ্রিয় ছিল। সংস্কারের সময় ক্ষতিপূরণ না দিয়ে ভূমি অধিগ্রহণ করা হয়েছিল। জনগণের অসন্তোষ বুঝতে পেরে তারাকি নীতিতে পরিবর্তন আনেন। ফলে ভূমি সংস্কার পুরোপুরি সম্পন্ন হয়নি। অভ্যুত্থানের পরের মাসগুলোতে তারাকি ও দলের অন্যান্য নেতারা অন্যান্য মার্ক্সবাদী নীতি চালু করেন যা ঐতিহ্যবাহী আফগান মূল্যবোধ এবং প্রত্যন্ত অঞ্চলে প্রতিষ্ঠিত ক্ষমতা কাঠামোর প্রতি চ্যালেঞ্জ হয়ে দাঁড়ায়। তারাকি নারীদেরকে রাজনীতিতে আনেন এবং জোরপূর্বক বিয়ে দেয়ার প্রথা বন্ধ করেন। সংস্কার বিরোধী মানসিকতা শেষপর্যন্ত গৃহযুদ্ধের দিকে মোড় নেয়।
আমিন এবং সোভিয়েত হস্তক্ষেপ: ১৯৭৯
শুরুর দিকে আমিন ও তারাকির মধ্যে ঘনিষ্ঠ সম্পর্ক ছিল। পরে এই সম্পর্কের অবনতি হয়। আমিন তারাকির ব্যক্তিগত কাল্ট গঠনে সহায়তা করেছিলেন। কিন্তু তারাকি তাকে উপেক্ষা করতে শুরু করেন এবং তার পরামর্শ বাতিল করে দিয়েছিলেন। আমিন ও তারাকির মধ্যে সম্পর্ক তিক্ত হয়ে উঠার পর সেনাবাহিনীর উপর নিয়ন্ত্রণ নিয়ে তাদের মধ্যে ক্ষমতার দ্বন্দ্ব্ব তৈরী হয়। ১৯৭৯ সালে হেরাতের বিদ্রোহের পর বিপ্লবী কাউন্সিল ও দলের পলিটব্যুরো একটি উচ্চ পর্যায়ের প্রতিরক্ষা কাউন্সিল গঠন করে। তারাকি এর চেয়ারম্যান এবং আমিন এর ডেপুটি নিযুক্ত হন। তবে এর ফলে তার ক্ষমতা বৃদ্ধি হয়নি; সাংবিধানিক সংস্কারের ফলে তার নতুন অফিসের ক্ষমতা খুব বেশি ছিল না। চারজনের একটি দল তাকে হত্যার ব্যর্থ চেষ্টা চালায়। এই দলে ছিলেন ওয়াতানজার, সাইয়িদ মুহাম্মদ গুলাবজই, শেরজান মাজদুরইয়ার ও আসাদউল্লাহ সারওয়ারি। এর ফলে আমিন তারাকির বিরুদ্ধে ষড়যন্ত্রে লিপ্ত হতে উৎসাহ পান। তারাকি হাভানায় একটি সফর শেষে ফেরার পর ক্ষমতাচ্যুত হন এবং পরে আমিনের নির্দেশে তাকে হত্যা করা হয়।
আমিন ১০৪ দিন ক্ষমতায় ছিলেন। এই সময়ে তিনি সম্মিলিত নেতৃত্ব গড়ে তুলতে উদ্যোগী হন। তারাকি ক্ষমতাচ্যুত হওয়ার পর আমিন প্রতিশ্রুতি দেন যে এরপর থেকে স্বৈরশাসন থাকবে না। তারাকি ও আমিনের শাসনামলে গ্রেপ্তারকৃতদের মোট সংখ্যা ১৭,০০০ থেকে ৪৫,০০০ ছিল। আমিনকে আফগানরা পছন্দ করত না। তার শাসনামলে কমিউনিস্ট শাসন বিরোধীদের সংখ্যা বৃদ্ধি পায় এবং গ্রামাঞ্চলে সরকারের নিয়ন্ত্রণ লোপ পায়। দলত্যাগের ফলে সেনাবাহিনীর সদস্য সংখ্যা কমে যায় ফলে সেনাবাহিনীর অবস্থারও অবনতি হয়। সাওর বিপ্লবের অব্যবহিত পরে সেনাসদস্য ছিল প্রায় ১,০০,০০০; এই সময় সেনা সংখ্যা কমে ৫০,০০০ থেকে ৭০,০০০ হয়। এছাড়াও দল, সামরিক বাহিনী ও আমলাতন্ত্রে কেজিবি প্রবেশ করায় আরো সমস্যা দেখা দেয়। আফগানিস্তানের অবস্থা অবনতি হতে থাকার সময় সোভিয়েত ইউনিয়ন ও পূর্বাঞ্চলীয় ব্লকে নির্বাসিত আমিনের বিরোধীরা তাকে উৎখাতের ব্যাপারে চিন্তা করে। পারচামপন্থিদের নেতা বাবরাক কারমাল এই সময় পূর্বাঞ্চলীয় ব্লকের নেতৃস্থানীয়দের সাথে আলাপ করেন। এছাড়াও মুহাম্মদ আসলাম ওয়াতানজার, সাইয়িদ মুহাম্মদ গুলাবজই ও আসাদউল্লাহ সারওয়ারি আমিনের উপর প্রতিশোধ নিতে চেয়েছিলেন। সোভিয়েত হস্তক্ষেপের পূর্বে পিডিপিএ ১০,০০০ থেকে ২৭,০০০ ব্যক্তিকে মৃত্যুদণ্ড দেয় যার অধিকাংশই পুল-এ-চারখি কারাগারে কার্যকর হয়।
ইতোমধ্যে সোভিয়েত ইউনিয়নে ইয়ুরি এন্ড্রুপভ, আন্দ্রেই গ্রুমিকো, দিমিত্রি উস্তিনভ এবং বরিস পোনোমারেভকে নিয়ে গঠিত পলিটব্যুরোর আফগানিস্তান বিষয়ক বিশেষ কমিশন চাইছিল যাতে সোভিয়েত ইউনিয়ন আমিনের নেতৃত্ব ও নীতিকে সমর্থন করছে এই ধারণার সমাপ্তি ঘটে। এন্ড্রুপভ সোভিয়েত হস্তক্ষেপের পক্ষে ছিলেন। তিনি লিওনিদ ব্রেজনেভকে বলেন যে আমিনের নীতি সামরিক বাহিনী এবং সরকারের নিয়ন্ত্রণের ক্ষমতা ধ্বংস করে ফেলেছে। তার পরিকল্পনা ছিল যাতে একটি ছোট সেনাদল প্রেরণ করে আমিনকে ক্ষমতাচ্যুত করা হয় এবং কারমালকে ক্ষমতায় বসানো হয়। ১৯৭৯ সালের ১২ ডিসেম্বর সোভিয়েত ইউনিয়ন কর্তৃক পরিকল্পনা ঘোষণা করে। ২৭ ডিসেম্বর সোভিয়েত হস্তক্ষেপের প্রথম পর্ব হিসেবে অপারেশন স্টর্ম-৩৩৩ শুরু হয়।
সরকারিভাবে সোভিয়েত ইউনিয়নের সাথে সম্পর্কহানি হলেও শেষ সময় পর্যন্ত আমিন সোভিয়েত ইউয়িনয়ের প্রতি বিশ্বস্ত ছিলেন। আফগান গোয়েন্দারা পূর্বেই তাকে এই বিষয়ে অবহিত করে যে সোভিয়েতরা দেশে আক্রমণ করে তাকে ক্ষমতাচ্যুত করবে। কিন্তু আমিন এই রিপোর্টকে সাম্রাজ্যবাদের পণ্য বলে উপেক্ষা করেছিলেন।
কারমালের যুগ: ১৯৭৯–১৯৮৬
আমিন নিহত হওয়ার পর কামাল ক্ষমতালাভ করেন। ২৭ ডিসেম্বর রেডিও কাবুল কারমালের পূর্বে ধারণকৃত একটি বক্তব্য প্রচার করে। এতে তিনি বলা হয় "আজ আমিনের নির্যাতন যন্ত্র ধ্বংস হয়েছে" বলে উল্লেখ করেন। ১ জানুয়ারি সোভিয়েত কমিউনিস্ট পার্টির কেন্দ্রীয় কমিটির মহাসচিব লিওনিদ ব্রেজনেভ এবং মন্ত্রিসভার চেয়ারম্যান আলেক্সেই কোসিগিন কারমালকে "নির্বাচিত" নেতা অভিনন্দন জানান। তবে এসময় পর্যন্ত আফগানিস্তানের রাষ্ট্রীয় বা দলীয় তরফ থেকে তাকে কিছুতে নির্বাচন করা হয়নি।
ক্ষমতায় আসার পর কারমাল মৃত্যুদণ্ড বিলোপ, গণতান্ত্রিক প্রতিষ্ঠান ও নির্বাচন, সংবিধান প্রণয়ন, পিপলস ডেমোক্রেটিক পার্টি ছাড়াও অন্যান্য দলের বৈধতা প্রদান এবং ব্যক্তিগত সম্পদের অধিকারের প্রতিশ্রুতি দেন। পূর্ববর্তী দুই সরকারের আমলে বন্দী হওয়া ব্যক্তিদের মুক্তি দেয়ার ঘোষণা দেয়া হয়। এছাড়াও তিনি জোট সরকার গঠন এবং এতে সমাজতন্ত্রকে গ্রহণ করা হবে না মর্মে ঘোষণা দেন। তিনি জনগণের উদ্দেশ্যে বলেন যে অর্থনৈতিক, সামরিক ও রাজনৈতিক সহায়তার জন্য তিনি সোভিয়েত ইউনিয়নের সাথে আলোচনা করেছেন। তবে তিনি এমনটা চাইলেও সোভিয়েতদের অবস্থানের কারণে তা সম্ভব ছিল না। অধিকাংশ আফগানই এসময় সরকারকে বিশ্বাস করেনি। কারমাল ব্যক্তিগত সম্পদের অধিকারের কথা বললেও পরে তা মিথ্যা প্রমাণিত হয়।
রাজনৈতিক সমাধান ব্যর্থ হওয়ার পর আফগান সরকার ও সোভিয়েত সামরিক বাহিনী সামরিক পন্থায় সমস্যা সমাধানের সিদ্ধান্ত নেয়। রাজনৈতিক থেকে সামরিক সমাধানের এই সিদ্ধান্ত ধাপে ধাপে সম্পন্ন হয়েছে। শুরুতে ১৯৮১ সালের জানুয়ারি মাসে কারমাল সামরিক ব্যক্তিদের বেতন দ্বিগুণ করেন, কয়েকজনকে পদোন্নতি দেন এবং একজন জেনারেল ও তেরজন কর্নেলকে পদক প্রদান করা হয়। সেনাবাহিনীতে যোগদানের বয়স কমানো হয়, বাধ্যতামূলক সামরিক দায়িত্বপালনের সময়সীমা বৃদ্ধি করা হয় এবং রিজার্ভদের বয়স সীমা বৃদ্ধি করে পয়ত্রিশ বছর করা হয়। জুন মাসে আসাদউল্লাহ সারওয়ারি দলের পলিটব্যুরোতে তার আসন হারান এবং তার স্থলে সাবেক ট্যাঙ্ক কমান্ডার ও পরবর্তীকালে যোগাযোগ মন্ত্রী মুহাম্মদ আসলাম ওয়াতানজার, প্রতিরক্ষা মন্ত্রী মেজর জেনারেল মুহাম্মদ রফি এবং গোয়েন্দা চেয়ারম্যান মুহাম্মদ নজিবউল্লাহকে নিয়োগ দেয়া হয়। সেনাবাহিনীতে ভাঙন ধরায় এসকল পদক্ষেপ নেয়া হয়; সোভিয়েত আক্রমণের পূর্বে সেনাসদস্য ছিল ১,০০,০০০ এবং আক্রমণের পর ছিল ২৫,০০০। সেনাবাহিনী ত্যাগ ব্যাপকমাত্রায় ঘটছিল। তরুণদের সেনাবাহিনীতে নিয়োগের সময় প্রায়ই তারা বিরোধী শিবিরে পালিয়ে যেত। সামরিক বাহিনীকে উত্তমরূপে সংগঠিত করার জন্য সাতটি সামরিক জোন প্রতিষ্ঠা করা হয় এবং প্রত্যেকের নিজস্ব প্রতিরক্ষা কাউন্সিল গঠন করা হয়। জাতীয়, প্রাদেশিক ও জেলা পর্যায়ে প্রতিরক্ষা কাউন্সিল গঠন করা হয়েছিল যাতে পিডিপিএর স্থানীয় পর্যায়ে ক্ষমতা বিস্তৃত হয়। আফগান সরকার রাজস্বের ৪০ শতাংশ প্রতিরক্ষা খাতে ব্যয় করেছিল বলে অণুমান করা হয়।
সোভিয়েত নেতাদের ক্রমবর্ধমান চাপের কারণে ১৯৮৫ সালের মে মাসে কারমাল দলের মহাসচিবের পদ থেকে পদত্যাগ করতে বাধ্য হন। তার স্থলে মুহাম্মদ নজিবউল্লাহ মহাসচিব হন। ১৯৮৬ সালের নভেম্বরে বিপ্লবী কাউন্সিলের চেয়ারম্যানের পদ থেকে পদত্যাগ করতে বাধ্য হওয়ার পূর্ব পর্যন্ত কারমাল দল ও রাষ্ট্রের উচ্চপর্যায়ে প্রভাব বজায় রাখেন। এরপর হাজি মুহাম্মদ চামকানি তার পদ লাভ করেন। চামকানি দলের সদস্য ছিলেন না।
নজিবউল্লাহ এবং সোভিয়েতদের আফগানিস্তান ত্যাগ: ১৯৮৬–১৯৮৯
১৯৮৬ সালের সেপ্টেম্বর মাসে নজিবউল্লাহর নির্দেশে ন্যাশনাল কম্প্রোমাইজ কমিশন (এনসিসি) গঠিত হয়। এই কমিশনের লক্ষ্য ছিল পাল্টা-বিপ্লবীদের সাথে যোগাযোগ করা। আনুমানিক ৪০,০০০ বিদ্রোহীর সাথে সরকারের যোগাযোগ স্থাপিত হয়। ১৯৮৬ সালের শেষে নজিবউল্লাহ ছয় মাসের যুদ্ধবিরতি ঘোষণা করেন এবং বিভিন্ন বিরোধী পক্ষের সাথে আলোচনা চলতে থাকে। এই আলোচনা সফল হলে একটি জোট সরকার গঠন করা যেত এবং পিডিপিএর একচেটিয়া ক্ষমতার অবসান হত। এই কার্যক্রম ব্যর্থ হয় তবে সরকার অনেক মুজাহিদিন যোদ্ধাকে সরকারি মিলিশিয়া হিসেবে নিযুক্ত করতে সক্ষম হয়। এই সমঝোতা চেষ্টার ফলে শহুরে আফগানদের অনেকে তাকে সমর্থন দেয়।
১৯৮৮ সালের ১৪ এপ্রিল আফগান ও পাকিস্তান সরকার জেনেভা চুক্তিতে স্বাক্ষর করে। সোভিয়েত ইউনিয়ন ও যুক্তরাষ্ট্র জামিন হিসেবে স্বাক্ষর করে। এতে নির্দিষ্টভাবে বলা হয় যে সোভিয়েত সামরিক বাহিনী ১৯৮৯ সালের ১৫ ফেব্রুয়ারি নাগাদ আফগানিস্তান ত্যাগ করবে। পলিটব্যুরো বৈঠকে এডওয়ার্ড শেভারদনাদজ বলেন "আমরা শোচনীয় পরিস্থিতিতে আফগানিস্তান ত্যাগ করব", এবং তিনি অর্থনৈতিক অবনতি নিয়ে কথা বলেন। তিনি আফগানিস্তানে কমপক্ষে ১০,০০০ থেকে ১৫,০০০ সৈনিক রাখার পক্ষে ছিলেন। কেজিবি চেয়ারম্যান ভ্লাদিমির ক্রুয়ুচকভ এই অবস্থানকে সমর্থন দেন। তবে এই পদক্ষেপ নিলে সদ্য স্বাক্ষরিত জেনেভা চুক্তির লঙ্ঘন হত। নজিবউল্লাহ কোনোপ্রকার সোভিয়েত প্রত্যাহারের বিরোধী ছিলেন। সোভিয়েতদের চলে যাওয়ার পর অল্প সংখ্যক সোভিয়েত সেনা থেকে যায়, এদের মধ্যে ছিল সোভিয়েত দূতাবাসকে রক্ষা করা ছত্রীসেনা, সামরিক উপদেষ্টা, বিশেষ বাহিনী এবং দূরবর্তী প্রদেশসমূহে পরিদর্শনরত সৈনিক যারা মূলত আফগান-সোভিয়েত সীমান্তে নিয়োজিত ছিল।
পতন: ১৯৮৯–১৯৯২
জেনেভা চুক্তি স্বাক্ষরিত হওয়ার পরও পাকিস্তানের রাষ্ট্রপতি মুহাম্মদ জিয়া-উল-হক মুজাহিদিনদের সমর্থন করতে থাকেন। প্রথমদিকে অধিকাংশ পর্যবেক্ষকের ধারণা ছিল যে নজিবউল্লাহর সরকারের পতন ঘটবে এবং একটি ইসলামি সরকারের উত্থান হবে। সিআইএ একটি রিপোর্টে উল্লেখ করে যে নতুন সরকার যুক্তরাষ্ট্রের প্রতি অধিক আগ্রাসী হবে। সোভিয়েতদের আফগানিস্তান ত্যাগের প্রায় পরপরই সরকারি বাহিনী ও মুজাহিদিনদের মধ্যে জালালাবাদের যুদ্ধ সংঘটিত হয়। সরকারি বাহিনী এতে জয়ী হয়। ১৯৯০ সালের গ্রীষ্ম নাগাদ আফগান সরকারি বাহিনী প্রতিরক্ষামূলক অবস্থানে সরে আসে। ১৯৯১ সালের সূচনা নাগাদ আফগানিস্তানের মাত্র ১০% এলাকায় সরকারের নিয়ন্ত্রণ সীমাবদ্ধ হয়ে পড়ে। মুজাহিদিনদের বিজয়ের মাধ্যমে ১১ বছরব্যপী চলা খোস্ত অবরোধ সমাপ্ত হয় এবং আফগান সামরিক বাহিনীর মনোবল শেষপর্যন্ত ভেঙে যায়। সোভিয়েত ইউনিয়নও ভাঙনের দিকে এগোচ্ছিল বিধায় এদিক থেকে কোনো সহায়তা আসেনি। মস্কো থেকে নজিবউল্লাহকে দেয়া বার্ষিক বিলিয়ন ডলারের সহায়তাও সমাপ্ত হয়।
মার্চে নজিবউল্লাহ তার সরকারকে পদত্যাগের প্রস্তাব দেন। জাতিসংঘের সাথে এক সমঝোতার পর তার সরকারের পরিবর্তে একটি অন্তর্বর্তীকালীন সরকার প্রতিষ্ঠা করা হয়। এপ্রিলে সাত ব্যক্তির সমন্বয়ে গঠিত কাউন্সিলের কাছে ক্ষমতা হস্তান্তরের জাতিসংঘের পরিকল্পনায় নজিবউল্লাহ হস্তক্ষেপ করেন। বাগরাম বিমানঘাটি ও চারিকার শহরের নিয়ন্ত্রণ হারানোর ফলে ১৪ এপ্রিল ওয়াতান পার্টির নির্দেশে নজিবউল্লাহ পদত্যাগ করতে বাধ্য হন। নজিবউল্লাহর পদত্যাগের পর আবদুর রহিম হাতিফ ভারপ্রাপ্ত রাষ্ট্রপ্রধান হন। কাবুলের পতনের পূর্বে নজিবউল্লাহ জাতিসংঘের কাছে ক্ষমা চাইলে তা মঞ্জুর করা হয়। এদিকে আবদুর রশিদ দোস্তাম নজিবউল্লাহর পলায়ন রোধ করতে চাইছিলেন। এরপরও নজিবউলাহ কাবুলের স্থানীয় জাতিসংঘ দপ্তরে আশ্রয় নেন। নজিবউল্লাহর ক্ষমতা হারানোর পরও আফগানিস্তানে যুদ্ধ সমাপ্ত হয়নি এবং এখনো সংঘর্ষ চালু রয়েছে। মুজাহিদিনদের সাথে যুদ্ধে আফগান সরকার ব্যাপক হত্যাকাণ্ড সংঘটিত করেছে। রুডলফ রুমেলের হিসাব অনুযায়ী সোভিয়েত বাহিনীর হাতে ২,৫০,০০০ এবং আফগান সরকারের হাতে ১,৭৮,০০০ ব্যক্তি নিহত হয়।
খাজা মুহাম্মাদ আফজাল
খাজা মুহাম্মদ আফজাল অবিভক্ত ভারতের পূর্ববাংলার উর্দু ভাষাভাষী কবি ছিলেন।
প্রথম জীবন
১৮৭৫ সালে আফজাল ঢাকা নবাব পরিবারে জন্মগ্রহণ করেন। খাজা ইউসুফজান তার পিতা ছিলেন। তিনি ইংরেজি ও ফারসি ভাষায় আনুষ্ঠানিক শিক্ষা লাভ করেন। তিনি তৎকালীন ঢাকা ভিত্তিক কবি সৈয়দ মাহমুদ আজাদের অধীনে কবিতা চর্চা করেন।
পেশা
আফজাল উর্দু ও ফারসি ভাষায় কবিতা লিখতেন। তিনি কলম নাম হিসেবে আফজাল ব্যবহার করতেন। তিনি একটি দিওয়ান লিখেছেন, যা একটি ইসলামী ঐতিহ্যবাহী কবিতা এবং উর্দুতে বেশ কয়েকটি গজল এর সংকলন। তিনি একটি ইতিহাস বইয়ের তিনটি খণ্ড প্রকাশ করতে আবজাদ লিখন পদ্ধতি ব্যবহার করেছিলেন। খাজা আহসানুল্লাহর মৃত্যুর পর তিনি আবজাদ লিখন পদ্ধতিতে গাম-ই-ম-পিকার প্রকাশ করেছিলেন। ১৮৯৫ সাল থেকে ১৯৩৩ সাল পর্যন্ত তিনি নিয়মিত ডায়েরি লিখতেন যা এখন ঢাকা বিশ্ববিদ্যালয়ের লাইব্রেরীতে সংরক্ষিত রয়েছে।
ফারাওয়াহার
ফারাওয়াহার বা ফ্যারওয়াহার (ফার্সি:فَرَوَهَر‎), আবার "ফার্র-এ-কিয়ানি"ও  (فَرِّ کیانی ) বলা হয় যা হলো ইরান, ইরানি জাতীয়তাবাদ ও পারসী বা পারসিক ধর্মের প্রতীক। এই প্রতীক কী নির্দেশ করে তা নিয়ে বিভিন্ন ব্যাখ্যা ও বিতর্ক রয়েছে।এটি সূর্যের সাথে সম্পর্কিত। এটি ইরানি সংস্কৃতি বোঝানোর জন্যও একটি প্রচলিত প্রতীকে পরিণত হয়েছে।
অর্থদ্যোতনা
প্রতীকটি সম্বন্ধে একটি অন্যতম গ্রহণযোগ্য ধারণা হলো এটি দৈব শক্তি ও রাজকীয় গৌরবকে নির্দেশ করে। কখনো কখনো মনে করা হতো এটি অহুর মাজদার প্রতীক যা যথার্থ গণ্য হয় না। এটি জরথুস্ত্রেরও প্রতীক নয় কারণ এই প্রতিকৃতিতে একটি মুকুট রয়েছে কিন্তু জরথুস্ত্র কখনো মুকুট পরিহিত অবস্থায় চিত্রায়িত হননি।
বিবরণ
সেমিটিক দেবতা অশুরের প্রতিকৃতি থেকে এই প্রতীকের উৎপত্তি হয়েছে বলা হয় যেহেতু পারস্যের সঙ্গে সেমিটিক অধ্যুষিত পার্শ্ববর্তী অঞ্চলের যোগাযোগ বহু প্রাচীন। হাখমানেশি সাম্রাজ্যের বহু নিদর্শনে এটি চিত্রায়িত হয়েছে। রাজকীয় মুদ্রাতেও এটি চিত্রিত হতো।যেমন:সামন্তরাজ ওয়াদফ্রাদাদের মুদ্রা। পরবর্তীতে মহাকবি ফেরদৌসীর সমাধিতেও এটি উৎকীর্ণ হয়।(নিচে দেখুন) বিংশ শতাব্দীতে ইরান শাসনকারী পাহলবি রাজবংশ কর্তৃক প্রাচীন ইরানের সঙ্গে সংযুক্তির উদ্দেশ্যে এই প্রতীক গৃহীত হয়েছিল। এছাড়াও এটি কুর্দিদের দ্বারাও ব্যবহৃত হয়। এই প্রতীক সংবলিত অলঙ্কারও  ব্যবহৃত হয়।
কিশ্বর দেসাই
কিশ্বর দেসাই (বা বিবাহপূর্ব কিশ্বর রোশা; জন্ম: ১লা ডিসেম্বর ১৯৫৬) হলেন একজন ভারতীয় লেখিকা এবং সংবাদপত্রের বিভাগীয় লেখক। তিনি আর্টস অ্যান্ড কালচারাল হেরিটেজ ট্রাস্টের (টিএএএচটিটি) চেয়ারম্যান; এই সংস্থাটি ভারতের পাঞ্জাব রাজ্যের অমৃতসরের টাউন হলে বিশ্বের প্রথম বিভাজন যাদুঘর স্থাপন করেছে। এটি একটি অলাভজনক ট্রাস্ট বা এনজিও, যা মানুষের অনুদানের মাধ্যমে সংগ্রহশালা তৈরি করেছে; বিভাজন থেকে বেঁচে যাওয়া মানুষ, তাদের পরিবার এবং দাতাদের সাহায্যে এটি নির্মাণ করা হয়েছে। এই জাদুঘরটি স্বর্ণ মন্দির এবং জালিয়ানওয়ালাবাগ থেকে মাত্র পাঁচ মিনিটের দূরত্বে অবস্থিত। ২০১৭ সালের ১৭ই আগস্ট তারিখে বিভাজন স্মরণ দিবসে পাঞ্জাবের মুখ্যমন্ত্রী ক্যাপ্টেন অমরিন্দর সিং এই ভবনটির উদ্বোধন করেছেন।
তিনি গান্ধী স্ট্যাচু মেমোরিয়াল ট্রাস্টেরও একজন অছি, এর মাধ্যমে তিনি লন্ডনের ওয়েস্টমিনিস্টার স্কোয়ারে মহাত্মা গান্ধীর মূর্তি স্থাপনে সহায়তা করেছিলেন। সরকার দ্বারা স্থান বরাদ্দের সময়, লর্ড মেঘনাদ দেসাইয়ের সভাপতিত্বে দাতব্য এই সংস্থাটিকে মূর্তি নির্মাণের জন্য অর্থ সংগ্রহ করতে হয়েছিল। ২০১৫ সালে যুক্তরাজ্যের তৎকালীন প্রধানমন্ত্রী ডেভিড ক্যামেরন এবং ভারতের অর্থমন্ত্রী অরুণ জেটলি এই মূর্তির উদ্বোধন করেছিলেন। পরে ২০১৫ সালে প্রধানমন্ত্রী নরেন্দ্র মোদী যুক্তরাজ্য সফরে গিয়ে ডেভিড ক্যামেরন এবং কিশ্বরকে সাথে নিয়ে গান্ধী মূর্তিতে শ্রদ্ধা জানান।
একজন ঔপন্যাসিক হিসাবে, তাঁর শেষ উপন্যাস দ্য সি অফ ইনোসেন্স ২০১৪ সালে ভারতের পাশাপাশি যুক্তরাজ্য এবং অস্ট্রেলিয়ায় প্রকাশিত হয়েছিল। এই উপন্যাসে গণধর্ষণের মত সামাজিক সমস্যা নিয়ে লেখা হয়েছে বলে ব্যাপক আলোচিত হয়েছিল। তাঁর প্রথম উপন্যাস উইটনেস দ্য নাইট, ২০১০ সালে "সেরা প্রথম উপন্যাস" বিভাগে কোস্টা বুক পুরস্কার লাভ করেছে এবং এই উপন্যাসটি ২৫টিরও বেশি ভাষায় অনুবাদ করা হয়েছে। এটি লেখক ক্লাব প্রথম উপন্যাস পুরস্কারের জন্যও মনোনীত হয়েছিল এবং ম্যান এশিয়ান সাহিত্য পুরস্কারের সংক্ষিপ্ত তালিকায় স্থান পেয়েছিল। সমালোচকদের দ্বারা প্রশংসিত তাঁর উপন্যাস, ওরিজিনস অফ লাভ, ২০১২ সালের জুন মাসে প্রকাশিত হয়েছিল।  কিশ্বর একটি জীবনী লিখেছেন, ডার্লিংজি: দ্য ট্রু লাভ স্টোরি অফ নার্গিস অ্যান্ড সুনীল দত্ত।
প্রারম্ভিক জীবন
কিশ্বর রোশা ১৯৫৬ সালের ১লা ডিসেম্বর তারিখে ভারতের পাঞ্জাবের (বর্তমানে হরিয়ানা) আম্বালায় পদম ও রজনী রোশার ঘরে জন্মগ্রহণ করেছিলেন। তিনি চণ্ডীগড়ে তাঁর শৈশব অতিবাহিত করেছেন, যেখানে তাঁর বাবা পাঞ্জাব পুলিশের প্রধান ছিলেন। কিশ্বর ১৯৭৭ সালে লেডি শ্রী রাম কলেজ থেকে অর্থনীতি বিভাগে স্নাতক সম্পন্ন করেছেন।
ব্যক্তিগত জীবন
প্রথম বিয়ের পরে, তিনি তাঁর নাম পরিবর্তন করে কিশ্বর আহলুওয়ালিয়া রাখেন। উক্ত স্বামীর সাথে তাঁর গৌরব নামে এক পুত্র এবং মালিকা নামে এক কন্যা রয়েছে। বিবাহ বিচ্ছেদের পরে ২০০৪ সালের ২০শে জুলাই তারিখে তিনি ব্রিটিশ হাউস অফ লর্ডসের সদস্য অর্থনীতিবিদ মেঘনাদ দেসাইকে বিবাহ করেন।  তিনি বর্তমানে লন্ডন, নতুন দিল্লি এবং গোয়ায় ঘুরে ফিরে বসবাস করেন।
লোহাজং নদী
লোহাজং নদী বাংলাদেশের উত্তর-কেন্দ্রীয় অঞ্চলের টাঙ্গাইল ও গাজীপুর জেলার একটি নদী। নদীটির দৈর্ঘ্য ২৫ কিলোমিটার, গড় প্রস্থ ৭৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লোহাজং নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৪।
অন্যান্য তথ্য
লোহাজং নদীটি পূর্ব দিকে প্রবাহিত হয়ে সরাসরি দক্ষিণে বাঁক নিয়েছে। এই নদী অববাহিকার আয়তন ১০৪ বর্গ কিমি। নদীটি টাঙাইল শহরের দিঘুলিয়া, কলেজেপাড়া, কাগমারা, বেরাডোমা, আকুরটাকুর পাড়া, কাগমারি, কাজিপুর দিয়ে প্রবাহিত। টাঙ্গাইল শহরের প্রান এই নদী।
সৈয়দ রেজওয়ান আলী
সৈয়দ রেজওয়ান আলী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
সৈয়দ রেজওয়ান আলীর বাড়ি নড়াইল জেলার  লোহাগড়া উপজেলার নওয়াগ্রামে। তার বাবার নাম সৈয়দ হাশেম আলী এবং মায়ের নাম সাজেদা বেগম। তার স্ত্রীর নাম রোকেয়া আক্তার। এ দম্পতির তিন ছেলে, এক মেয়ে।
কর্মজীবন
১৯৭১ সালে সৈয়দ রেজওয়ান আলী পাকিস্তান বিমানবাহিনীতে করপোরাল পদে চাকরি করতেন। কর্মরত ছিলেন পাকিস্তানের পেশোয়ারে। সেখান থেকে পালিয়ে এসে মুক্তিযুদ্ধে যোগ দেন। মুক্তিযুদ্ধে সাহস ও বীরত্ব প্রদর্শনের জন্য তিনি বীর প্রতীক খেতাব পান।
মুক্তিযুদ্ধে ভূমিকা
১৯৭১ সালের সেপ্টেম্বর-অক্টোবর মাসের কোনো এক সময়। সৈয়দ রেজওয়ান আলীর ওপর দায়িত্ব পড়ে পাকিস্তানি সেনাদের চলাচল বিঘ্নিত করার জন্য যশোর জেলার অন্তর্গত চূড়ামন কাঠির কাছাকাছি সলুয়া বাজারসংলগ্ন একটি সেতু ধ্বংসের। তিনি ছিলেন একটি কোম্পানির কমান্ডার। সীমান্ত থেকে ওই সেতু ছিল কিছুটা দূরে। মাঝে ছিল কপোতাক্ষ নদ ও খাল-বিল। একদিন গভীর রাতে অনেক বাধাবিঘ্ন পেরিয়ে তিনি একদল মুক্তিযোদ্ধা নিয়ে সেখানে সেতু ধ্বংস করতে যান। ওই দলে ছিলেন সহযোদ্ধা রইসউদ্দীন ও নাম না-জানা ওই দুই মুক্তিযোদ্ধা। তারা সফলতার সঙ্গেই সলুয়া বাজারসংলগ্ন সেতু ধ্বংস করেন। সৈয়দ রেজওয়ান আলীর কোম্পানির বেশির ভাগ মুক্তিযোদ্ধা ছিলেন গেরিলা যোদ্ধা। তারা সবাই হিট অ্যান্ড রান পদ্ধতিতে অপারেশন করতেন। একটা অপারেশন করেই সঙ্গে সঙ্গে নিরাপদ স্থানে চলে যেতেন। কিন্তু সেতু ধ্বংস করে ফেরার পথে তারা পাকিস্তানিদের আক্রমণের মধ্যে পড়ে যান। সলুয়া বাজার ও পার্শ্ববর্তী এলাকায় ছিল পাকিস্তানিদের অনেক বাংকার। সেগুলো ছিল বেশ সুরক্ষিত। গোপন বাংকার সম্পর্কে এ দলের কাছে তথ্য ছিল না। বিস্ফোরণের শব্দ শুনে পাকিস্তানিরা সেসব বাংকার থেকে বৃষ্টির মতো গুলিবর্ষণ করতে থাকে। তারা পাল্টা গুলি করতে করতে ক্রলিং করে পিছু হটছিলেন। এ সময় রইসউদ্দীন ও তার আরও কয়েকজন সহযোদ্ধা শহীদ এবং বেশ কয়েকজন আহত হন। সেদিন পাকিস্তানিদের আক্রমণ এতই তীব্র ছিল যে তারা শহীদ সহযোদ্ধা সবার লাশ উদ্ধার করতে পারেননি। সৈয়দ রেজওয়ান আলী যুদ্ধ করেন ৮ নম্বর সেক্টরের বয়রা সাব সেক্টরে। কাশিপুর, ছুটিপুর, চৌগাছা, গরীবপুরসহ বিভিন্ন স্থানে তিনি যুদ্ধ করেছেন। কখনো গেরিলা কায়দায়, কখনো সম্মুখযুদ্ধ করেছেন তিনি। সর্বশেষ যুদ্ধ করেন গোপালগঞ্জ জেলার ভাটিয়াপাড়ায়। ১৬ ডিসেম্বর পাকিস্তানি সেনারা আনুষ্ঠানিক আত্মসমর্পণ করলেও ভাটিয়াপাড়ায় অবস্থানরত পাকিস্তানিরা সেদিন আত্মসমর্পণ করেনি। ১৮ ডিসেম্বর পর্যন্ত সেখানে যুদ্ধ হয়।
নিকোস বেলোয়ানিস
নিকোস বেলোয়ানিস (Nikos Beloyannis) (১৯১৫ - ৩০ মার্চ, ১৯৫২) একজন গ্রীক সাম্যবাদী রাজনীতিবিদ এবং নাৎসি বিরোধী প্রতিরোধ বাহিনীর সদস্য, শহীদ।
প্রারম্ভিক জীবন
বেলোয়ানিস ১৯১৫ সালে গ্রিস দেশের আমালিয়াদা'তে জন্মগ্রহণ করেন। তার পরিবার তুলনামূলক ভাবে অবস্থাপন্ন ছিলনা। তিনি অ্যাথেন্স এ আইন পড়তে যান। এথেন্স বিশ্ববিদ্যালয়ে পড়াকালীন কমিউনিস্ট ইউথ অফ গ্রীস নামক ছাত্র সংগঠনের সংগে যুক্ত হন। গ্রীস কমিউনিস্ট পার্টি র সদস্যপদ পান ১৯৩৪ সালে। বিপ্লবাত্মক কাজকর্মের জন্যে লোয়ানিস মেটাজাসের শাসনের সময় তিনি গ্রেপ্তার হন। আইন পাঠ সম্পন্ন হওয়ার আগে বন্দী করে তাকে আক্রোনাপোলিয়া জেলখানায় পাঠানো হয়।
বিপ্লবী কর্মকাণ্ড
গ্রীসে অক্ষশক্তি র প্রবেশ ঘটলে তিনি ১৯৪১ সালে আবার গ্রেপ্তার হন এবং জেল থেকে পালিয়ে যান ১৯৪৩ সালে। নাৎসী ও ফ্যাসিবাদ বিরোধী গ্রীক গণ মুক্তি ফৌজ (Greek Peoples Liberation Army) এ যোগদান করেন মুক্তি ফৌজ নেতা বিপ্লবী আরিস ভেলুচিওটিস এর নেতৃত্বে। ডেমোক্রেটিক আর্মি অফ গ্রীসে'র পলিটিকাল কমিশার নির্বাচিত হন। গ্রীক গৃহযুদ্ধে পরাজয়ের পর ১৯৪৯ সালে দেশ ছাড়েন। ১৯৫০ সালে বেলোয়ানিস আবার স্বদেশে প্রত্যাবর্তন করেন ও কমিউনিস্ট পার্টি পূনর্গঠনের কাজে হাত দেন। তখন গ্রীস কমিউনিস্ট পার্টি নিষিদ্ধ সংগঠন ছিল। ২০ ডিসেম্বর, ১৯৫০ সালে তিনি আবার গ্রেপ্তার হয়ে যান গ্রেপ্তার হওয়ার পূর্বে তিনি ছিলেন পার্টির কেন্দ্রীয় কমিটির সদস্য।
বিচার ও মৃত্যু
১৯ অক্টোবর, ১৯৫১ বেলিয়ানিসের বিচার শুরু হয় এথেন্সে সামরিক আদালতে। সর্বমোট ৯৪ জনকে দেশ বিরোধী অভ্যুত্থান, নিষিদ্ধ সংগঠনকারী, ষড়যন্ত্রের অভিযোগে অভিযুক্ত করা হয়েছিল। তার বিরুদ্ধে ওঠা সমস্ত অভিযোগ অস্বীকার করেন বেলিয়ানিস। তাকে ম্যান উইথ কারনেশন' বলা হতো। শিল্পী পাবলো পিকাসো র আঁকা ছবিতে তার কারনেশন ফুলের সাথের ছবিটি সর্বজনপরিচিত। তাদের বিচারে আন্তর্জাতিক বুদ্ধিজীবী মহলে তীব্র প্রতিক্রিয়া হয়। কোর্ট মার্শালে বেলোয়ানিস ও তার সাথীদের মৃত্যুদণ্ড ঘোষিত হলে সারা পৃথিবীর শিল্পী সাহিত্যিক বুদ্ধিজীবী দের হাজার হাজার টেলিগ্রাম এসে পৌছায় গ্রীক সরকারের কাছে। পিকাসো ছাড়াও চার্লি চ্যাপলিন, জঁ-পল সার্ত্র্‌, পল এলুয়ার, নাজিম হিকমত প্রমুখেরা তার মুক্তির দাবী জানান। ৩০ মার্চ, ১৯৫২ সালে সকালবেলায় তাকে গউডি বন্দীশালায় হত্যা করা হয়। অন্যান্য বন্দীদের যাবজ্জীবন কারাদন্ডে দণ্ডিত করা হয়েছিল।
সাহিত্য
মৃত্যুর আগে তার লেখা শেষ চিঠিতে দুটি বই এর কথা জানা যায়। গ্রীস সাহিত্যের ইতিহাস ও অর্থনৈতিক উন্নয়নের ওপর ভিত্তি করে লেখা ছিল এই বই দুটি। ১৯৯৮ সালে পাণ্ডুলিপি টি উদ্ধার ও ছাপানো হয়।
জেনারেল শেরম্যান (গাছ)
জেনারেল শেরম্যান যুক্তরাষ্ট্রের ক্যালিফোর্নিয়া অঙ্গরাজ্যের টুলারে কাউন্টির সেকোইয়া ন্যাশনাল পার্কের জায়ান্ট ফরেস্টে অবস্থিত একটি বিশাল সেকোইয়া (সেকোইয়াডেনড্রন জায়গান্টিয়াম) গাছ।
আয়তন অনুসারে, এটি পৃথিবীর সবচেয়ে বড় জীবিত একক-কাণ্ড গাছ। এটি আনুমানিক ২,৩০০ থেকে ২,৭০০ বছর বয়সী।
ক্রেনেল ক্রিক জায়ান্ট, ১৯৪০-এর দশকের মাঝামাঝি সময়ে ক্যালিফোর্নিয়ার ত্রিনিদাদের কাছে একটি উপকূলের রেডউড (সেকোইয়া সেম্পারভিরেন্স) কেটে ফেলা হয়েছে, অনুমান করা হয়েছে যে, আয়তনের দিক থেকে জেনারেল শেরম্যান গাছের চেয়ে ১৫-২৫% বড় ছিল।
আরেকটি বৃহত্তর উপকূল রেডউড, লিন্ডসে ক্রিক গাছ, এর বেশি, ১৯০৫ সালে একটি ঝড়ে বিধ্বস্ত হয়েছিল।
ইতিহাস
সাত বছর পরে, ১৮৮৬ সালে, ভূমিটি কাওয়েহ উপনিবেশের নিয়ন্ত্রণে আসে, একটি ইউটোপিয়ান সমাজতান্ত্রিক সম্প্রদায় যার অর্থনীতি ছিল লগিং ভিত্তিক। ইন্ডিয়ান যুদ্ধে শেরম্যান যে মূখ্য ভূমিকা পালন করেছিলেন এবং স্থানীয় আমেরিকান উপজাতিদের জোরপূর্বক স্থানান্তরিত করেছিলেন তা উল্লেখ করে, তারা কার্ল মার্ক্সের সম্মানে গাছটির নামকরণ করে। যাইহোক, সম্প্রদায়টি ১৮৯২ সালে বিচ্ছিন্ন হয়ে যায়, প্রাথমিকভাবে সেকোইয়া জাতীয় উদ্যান প্রতিষ্ঠার ফলে এবং গাছটি তার পূর্বের নামে ফিরে আসে।
পাঞ্জাব রেজিমেন্ট (ভারত)
থাম্ব| ৩৩ তম পাঞ্জাবি রেজিমেন্ট (একজন সেনা কর্মকর্তার ছবি: একজন পাঞ্জাবি [[সুবেদার)। ]] থাম্ব| পাঞ্জাব রেজিমেন্টের সদস্যরা ১৯৪৫ সালে [[মিয়ানমার|বার্মার পাইগলের কাছে জঙ্গল থেকে বের হচ্ছিলেন। ]] পাঞ্জাব রেজিমেন্ট হ'ল ভারতীয় সেনাবাহিনীতে বর্তমানে বিদ্যমান একটি প্রাচীনতম রেজিমেন্ট এবং এটি সিনিয়র আঞ্চলিক পদাতিক রেজিমেন্ট। এটি ১৯৪৭ সালে ব্রিটিশ ভারতীয় সেনাবাহিনীর ২ য় পাঞ্জাব রেজিমেন্ট থেকে গঠিত হয়েছিল এবং বিভিন্ন যুদ্ধে অংশ নিয়েছে এবং এর জন্য অসংখ্য সম্মান অর্জন করেছে।
স্বাধীনতা ও দেশ বিভাগের আগে ব্রিটিশ ভারতীয় সেনাবাহিনীতে বেশ কয়েকটি "পাঞ্জাব রেজিমেন্টস" ছিল। এগুলি ছয়টি রেজিমেন্ট গঠনের জন্য একত্রিত হয়েছিল: প্রথম পাঞ্জাব রেজিমেন্ট, দ্বিতীয় পাঞ্জাব রেজিমেন্ট, অষ্টম পাঞ্জাব রেজিমেন্ট ১৪ তম পাঞ্জাব রেজিমেন্ট, ১৫ তম পাঞ্জাব রেজিমেন্ট এবং ১৬ তম পাঞ্জাব রেজিমেন্ট । ১৯৪৭ সালে স্বাধীনতার সূচনায়, প্রথম, অষ্টম, ১৪ তম, ১৫ তম এবং ১৬ তম পাঞ্জাব রেজিমেন্টস সদ্য উত্থিত পাকিস্তান সেনাবাহিনীর হাতে চলে যায়, এবং দ্বিতীয় পাঞ্জাব রেজিমেন্টটি ভারতীয় সেনাবাহিনীতে বহাল ছিল। সৈন্যরা পাকিস্তান বা ভারতের অংশ হবে কিনা তার উপর ভিত্তি করে রেজিমেন্টের মধ্যে সেনা স্থানান্তর করা হয়েছিল।